বদির ৪ ভাইসহ ইয়াবা কারবারি ১০ স্বজনের জামিন নামঞ্জুর
আত্মসমর্পণকারী ইয়াবা ব্যবসায়ীদের মাঝে আলোচিত কক্সবাজারের সাবেক সংসদ সদস্য আবদুর রহমান বদির ভাই আব্দুস শুক্কুরসহ  ১০ স্বজনের জামিনের আবেদন করেছেন কক্সবাজারের সিনিয়র জুডিশিয়াল ম্যাজিস্ট্রেট আদালত।







মঙ্গলবার কক্সবাজারের সিনিয়র জুডিশিয়াল ম্যাজিস্ট্রেট আদালতের বিচারক জেরিন সুলতানার বেঞ্চে তাদের জামিনের আবেদনের শুনানি শেষে বিচারক তা নাকচ করে দেন।




আদালত পুলিশের পরিদর্শক মো. দিদারুল আলম এসব তথ্যের সত্যতা নিশ্চিত করেছেন।
গত ১৬ ফেব্রুয়ারি (শনিবার) বেলা ১১টার দিকে টেকনাফ পাইলট উচ্চ বিদ্যালয় মাঠে আনুষ্ঠানিকভাবে ১০২ ইয়াবা ব্যবসায়ী আত্মসমর্পণ করেন।
এদের মধ্যে কক্সবাজারের সাবেক সংসদ সদস্য আবদুর রহমান বদির চার ভাইসহ ৮ স্বজনও রয়েছেন।
আত্মসমর্পণকারী ইয়াবা ব্যবসায়ীদের মধ্যে আদালতে যে ১০ জন জামিন আবেদন করেছিলেন - আব্দুর রহমান বদির ভাই আব্দুস শুক্কুর, আমিনুর রহমান ওরফে আব্দুল আমিন, শফিকুল ইসলাম প্রকাশ শফিক, ফয়সাল রহমান, ফুফাত ভাই কামরুল হাসান রাসেল, ভাগনে সাহেদ রহমান নিপু, চাচাত ভাই মো. আলম, খালাত ভাই মং অং থেইন ওরফে মমচি, বদির ভাই আব্দুল শুক্কুরের ব্যবস্থাপক মারুফ বিন খলিল ওরফে বাবু ও মোজাম্মেল হক।
আদালত সূত্র জানিয়েছে, গত সোমবার সাবেক সংসদ সদস্য বদির ভাই আব্দুস শুক্কুরসহ ১০ আসামি জামিনের আবেদন করলে গতকাল কক্সবাজারের সিনিয়র জুডিশিয়াল ম্যাজিস্ট্রেট জেরিন সুলতানার আদালতে জামিনের শুনানি অনুষ্ঠিত হয়।
শুনানি শেষে বিচারক জেরিন সুলতানা আসামিদের জামিন আবেদন নাকচ করে দেন।
জামিন শুনানিকালে আসামিদের আদালতে হাজির করা হয়নি বলে জানিয়েছেন কক্সবাজার আদালত পুলিশের পরিদর্শক মো. দিদারুল আলম।

আত্মসমর্পণকারী ইয়াবা ব্যবসায়ীদের মাঝে আলোচিত কক্সবাজারের সাবেক সংসদ সদস্য আবদুর রহমান বদির ভাই আব্দুস শুক্কুরসহ ১০ স্বজনের জামিনের আবেদন করেছেন কক্সবাজারের সিনিয়র জুডিশিয়াল ম্যাজিস্ট্রেট আদালত।